Exqrch/javanese-Komodo-pixelgpt huggingface dataset:
Jembar wewengkon 18.02 km² lan ing sasi Juni 2006 sing ndunungi kang cacahé 6,883
Sacara administratif kutha iki kalebu wewengkon Provinsi Verbano-Cusio-Ossola
Jaman kapungkur, tlatah iki wigati minangka pusat wesi lan waja, sarta kimia indhustri
Saiki, ékonomi lokal luwih munjeraké kawigatèn marang sèktor "tèrtièr" lan akèh wangunan indhustri diowahi kanggo kaperluan liyané, contoné: gedhong theater kutha, "La Fabbrica" iku sadurungé awujud pabrik
Villadossola wewatesan karo: Beura-Cardezza, Domodossola, Montescheno, Pallanzeno, lan Seppiana
Rabat-Salé-Zemmour-Zaer Rabat-Salé-Zemmour-Zaer minangka siji ing Maroko kang duwé jembar wewengkon 9.580 km² lan populasi 2.366.494 jiwa (2004)
Kutha krajané yakuwi Rabat.
Marrakech-Tensift-El Haouz Marrakech-Tensift-El Haouz iku sawijining region ing Maroko kang duwé jembar wewengkon 31.160 km² lan populasi 3.102.652 jiwa (2004)
Kutha krajané ya iku Marrakech.
Laâyoune-Boujdour-Sakia El Hamra Laâyoune-Boujdour-Sakia El Hamra iku sawijining region ing Maroko kang jembar wewengkoné 139.480 km² lan populasi 256.152 jiwa (2004)
Kutha krajané ya iku Laayoune, Sahara Kulon.
Grand Casablanca Grand Casablanca yaiku siji saka nembelas region ing Maroko kanthi sing ndunungi kang paling akèh ing Maroko
Dunungé ana ing lor-kuloné Maroko
Jembar wewengkon 1.615 km² kanthi sing ndunungi cacahé 3.631.061 jiwa (sensus 2004)
Kutha krajané yaiku Casablanca
Region iki wewatesan karo region Rabat-Salé-Zemmour-Zaer ing sisih lor, region Doukkala-Abda ing kidul, region Chaouia-Ouardigha ing sisih wétanlan Samodra Atlantik ing sisih kulon
Gubernur Grand Casablanca yaiku Mohammed Kabbaj.
Chaouia-Ouardigha Chaouia-Ouardigha iku siji region ing Maroko kang duwé jembar wewengkon 7.010 km² lan populasi 1.655.660 jiwa (2004)
Kutha krajané ya iku Settat.
Doukkala-Abda Doukkala-Abda iku siji region ing Maroko kang duwé jembar wewengkon 13.285 km² lan populasi 1.984.039 jiwa (2004)
Kutha krajané ya iku Safi.
Fès-Boulemane Fès-Boulemane iku siji region ing Maroko kang duwé wewengkon jembaré 19.795 km² lan populasi 1.573.055 jiwa (2004)
Kutha krajané ialah Fès.
Gharb-Chrarda-Béni Hssen Gharb-Chrarda-Béni Hssen iku sawijining region ing Maroko kang duwé wewengkon jembaré 8.805 km² lan populasi 1.859.540 jiwa (2004)
Kutha krajané ya iku Kenitra.
Guelmim-Es Semara Guelmim-Es Semara iku siji region ing Maroko kang duwé wewengkon kang jembaré 122.825 km² lan populasi 462.410 jiwa (2004)
Kutha krajané ya iku Guelmim.
Meknès-Tafilalet Meknès-Tafilalet iku siji region ing Maroko kang duwé wewengkon jembaré 79.210 km² lan populasi 2.141.527 jiwa (2004)
Kutha krajané ya iku Meknès.
Oriental Region Oriental Region iku siji region ing Maroko kang duwé wewengkon jembaré 82.900 km² lan populasi 1.918.094 jiwa (2004)
Kutha krajané ya iku Oujda
Region iki wewatesan karo Aljazair lan Spanyol (Mellila).
Oued Ed-Dahab-Lagouira Oued Ed-Dahab-Lagouira iku siji region ing Maroko kang duwé wewengkon jembaré 50.880 km² lan populasi 99.367 jiwa (2004)
Kutha krajané ya iku Dakhla, Sahara Kulon.
Souss-Massa-Draâ Souss-Massa-Drâa iku siji region ing Maroko kang duwé wewengkon jembaré 70.880 km² lan populasi 3.113.653 jiwa (2004)
Kutha krajané ya iku Agadir.
Tadla-Azilal Tadla-Azilal iku siji region ing Maroko kang duwé wewengkon jembaré 17.125 km² lan populasi 1.450.519 jiwa (2004)
Kutha krajané ya iku Beni-Mellal.
Tangier-Tétouan Tangier-Tétouan iku region ing Maroko kang nduwèni wewengkon jembaré 11.570 km² lan populasi 2.470.372 jiwa (2004)
Kutha krajané ya iku Tétouan
Region iki wewatesan karo Laut Tengah lan Spanyol ing sisih wétan, lan karo Samodra Atlantik ing sisih kulon.
Taza-Al Hoceima-Taounate Taza-Al Hoceima-Taounate iku sawijining region ing Maroko kang duwé wewengkon jembaré 24.155 km² lan populasi 1.807.113 jiwa (2004)
Kutha krajané ya iku Al Hoceima.
Kali Cisadane Kali Cisadane iku kali kang mili ing Provinsi Jawa Barat lan Provinsi Banten
Jembaré laladan panangkapan banyu ("catchment area") watara 1,100 km2 lan dawané kali watara 80 km.
Sumber asalé saka Gunung Salak lan Gunung Pangrango kang dumunung ing Kabupatèn Bogor, sisih kidulé Kabupatèn Tangerang
Kali iki duwé muwara ing Sagara Jawa
Kali Cisadané dimanfaataké kanggo irigasi, indhustri, misaya iwak, rekreasi, lan sumber banyu ngombé
Saliyané tansaya akèh endhapan lendhuté
Kali iki uga wis kena polusi limbah saka omah lan indhustri
Sajroning kaanan normal, kali endhepan kali iki rata-rata 400 partikel per menit (PPM)
Nanging ing mangsa banjir, endhepan mundhak nganti 1,450 PPM
Liyané Kali Ciliwung, kali Cisadané uga duwé potènsi njalari banjir ing Jakarta, Tangerang, lan tlatah saubengé.
Reykjavík Reykjavík iku kutha krajané Èslan lan kutha sing gedhé dhéwé ing nagara iki
Mawa latitude 64°08' bujur lor, kutha iki minangka kutha krajan nasional sing papané paling lor
Ing Èslan dhéwé, lokasiné ana ing tlatah kidul-kulon ing pasisir kulon Lempongan Faxaflói
Kutha iki nduwé padunung sing gunggungé kira-kira 117.000 lan minangka puser ékonomi lan papréntahan
Konon Reykjavík iku pamukiman permanèn kapisan ing Èslan sing didegaké
Miturut sajarah, Ingólfur Arnarson iku sing ngyasa pamukiman iki ing sakiwa-tengené taun 870
Nganti abad kaping 18, durung ana pembangunan urban ing kutha iki
Tlatah iki olèh hak-hak kutha ing taun 1786 lan kuthané tuwuh dadi puser regional lan nasional
Saiki Reykjavík iku puser saka Laladan Reykjavík Raya mawa populasi luwih saka 190.000 jiwa
Miturut sajarah, pamukiman Reykjavík didegaké déning wong-wong Nordik saka Skandinavia
Kutha iki konon diyasa déning Ingólfur Arnarson sakiwa-tengené taun 870 Masehi; kaya tinulis ing "Landnámabók" utawa "Kitab Pamukiman"
Miturut carita, nalika isih ing baita, Ingólfur Arnarson weruh tanah pasisir, banjur njeguraké rong cagak kayu singgasana sing diarani "Öndvegissúlur" ing sagara
Ing ngendi cagak iku kéli tekan pasisir, ing kono didegaké dhukuh
Ing sakiwa-tengené tlatah iki akèh kukus bumi sing sajatiné kukus géotèrmal
Mula dhukuh iki diarani "Reykjavík" sing tegesé "Lempongan Kukus" ing basa Islan
Ing taun 1786 Reykjavík olèh hak-hak kutha lan ing taun 1944, nalika satengahing Perang Donya II dadi kutha krajan nagara mardika Èslan
Èslan sadurungé jajahan Dhènemarken
Ing taun 1972, Reykjavík dadi papan Pertandingan Catur Internasional antara Bobby Fischer lan Boris Spassky
Banjur ing taun 1986 dadi papan KTT antara Amérikah Sarékat lan Uni Sovyèt sing diwakili déning Ronald Reagan lan Mikhail Gorbachev
Kutha iki saiki sawijining kutha modern mawa fasilitas-fasilitas canggih
Déning papané ing sisih lor, kutha iki ing tengahé "winter" (musim adem), naming olèh cahya surya patang jam waé sadina
Nanging senadyan lokasiné ing lor, kutha iki ora patiya adem banget déning Aliran Gulf ("Gulf stream")
Hawané bisa dipadhakaké karo Toronto utawa New York City
Populasi kutha Reykjavík ing April 2007, iku gunggungé 117.099, kamangka padunung Laladan Reykjavík Raya iku kira-kira 192.995
Ing kutha iki ana enem munisipalitas sing kurang luwih mèmper kecamatan: Infrastruktur
Pamilikan montor ing Èslan iku kalebu sing dhuwur-dhuwur dhéwé sadonya.
Senadyan mengkono, Reykjavík ora patiya macet amerga sistem dedalanané cukup éfèktif
Dalan-dalan multi lajur jembar akèh ing kutha iki
Banjur papan parkir uga cukup
Ing kéné ana sistèm transportasi umum awujud bus umum, nanging ora patiya populèr amerga kutha iki "ramah mobil"
Papan anggegana lan palabuhan
Papan Anggegana Reykjavík iku palabuhan udara sing kapindho gedhéné ing Èslan
Papané saiki ing tengah kutha, sakiduling puser kutha
Nanging nalika dibangun ing Perang Donya II déning wong Inggris, papané isih jaba kutha
Papan anggegana iki nglayani pamaburan domèstik lan régional
Minangka kanggo palayanan internasional ana Papan Anggegana Internasional Keflavík, sing papané 50 kilomèter adoh saka kutha
Papan anggegana ing tengah kutha iki saiki dadi bahan kontrovèrsi amerga papa sing minulya iki bisa ditrapaké kanggo panggunan liya ing tengah kutha
Reykjavík iku dadi kutha kembar:
Kali Belawan Kali Belawan iku kali kang mili ing Sumatra Utara, Indonésia
Kali iki ngliwati Kutha Medan lan Kabupaten Deli Serdang
Anak kali Belawan antarané: Kali Baharu, Kali Warak, lan Kali Paluh Manan
Kutha Medan ora mung diliwati Kali Belawan, nanging uga kali-kali liyané, antarané: Kali Badra, Kali Sikambing, Kali Pulih, Kali Babura, Kali Deli, Kali Sulang-Saling/Sei Kera.
Viètnam Viètnam utawa resminé Républik Sosialis Viètnam iku siji nagara ing Asia Kidul-Wétan dharatan
Nagara iki ing sisih lor mawatesan karo Républik Rakyat Cina, karo Laos (nagara) ing sisih lor-kulon, karo Kamboja ing sisih kidul-kulon lan karo Sagara Cina Kidul ing sisih kulon
Nagara iki kang ndunungi 85 yuta jiwa
Nagara iki sajatiné ciyut dawa mawa pasisir ing sisih kulon, jembaré 331.689 km2
Viètnam kutha krajané yaiku Hanoi
Ing taun 2006 nagara iki nduwé patuwuhan ékonomi kang dhuwur dhéwé ing Asia Kidul-Wétan
Mayoritas kang ndunungi Viètnam iku ngrasuk agama Buda Mahayana (82%)
Banjur kurang luwih 7% kang ndunungi ngrasuk agama Katulik Roma
Kajaba iku uga ana wong kang ngrasuk agama Islam, lumrahé wong-wong Campa.
Sana Warisan Donya Situs Warisan Donya UNESCO iku wujud situs-situs spesifik (kaya déné alas, gunung, tlaga, sagara wedhi, monumèn, yasan, komplèks, utawa kutha) kang wis dinominasèkaké lan disarujuki kanggo dilebokaké sajeroning pratélan kang direksa déning Program Warisan Donya Internasional kang digulawenthah déning "Komité Warisan Donya" UNESCO, kang dumadi saka 21 nagara anggota, kang dipilih déning Majelis Umum Nagara-nagara Anggota kanggo mangsa kalungguhan tinamtu
Tujuan program yaiku gawé katalog, milih, lan ngreksa situs-situs warisan budaya kang kawentar (pinunjul) utawa warisan alam kang wigati minangka warisan kanggo kamanungsan
Kanthi kondisi tartamtu, situs-situs kang wis kadaftar bisa olèh dana saka "Dana Warisan Donya"
Program iki diadegagaké bareng karo anané Konvènsi bab pangreksan budaya donya lan warisan alam, kang disahké déning Konferènsi Umum UNESCO ing 16 November 1972
Wiwit iku, 184 (data Juli 2007) nagara-nagara anggota wis ngratifikasi konvènsi mau
Nalika taun 2007, ana 851 situs kang wis kadaftar: 660 situs budaya, 166 situs alam, lan 25 campuran, dumunung ing 142 nagara anggota
UNESCO nyathet saben situs kanthi nomer idhentifikasi kang béda siji lan sijiné; nanging usulan anyar sok kalebu situskang wis lumebu sadurungé, banjur didaftar minangka pérangan wedharan kang luwih gedhé
Akibaté, sistem penomeran nganti punjul 1200, sanajan luwih sethithik ana ing pratélan kang sabeneré
Saben situs warisan donyaiku tetep darbèké nagara miturut dunungé, nanging dianggep dadi kapentingan masarakat internasional kanggo ngreksa situs mau kanggo génerasi kang bakal teka
Protèksi lan konsèrvasi situs-situs iki dadi kawigatèn kabèh nagara ing donya
Ing taun 1959, pamaréntah Mesir mutusaké arep yasa bendungan Aswan, sawijining proyèk kang bakal ngelepaké lembah kang ngandhut warisan peradababn kuna kaya déné kuil Abu Simbel
UNESCO banjur nganakaké kampanye gedhèn-gedhèn ing donya kanggo njaga situs mau kanggo ngadhepi usulan Mesir lan Sudan
Kuil Abu Simbel lan Kuil Philae sidané diprithili secuil mbaka secuil lan ditata manèh, dipindhah menyang papan kang luwih dhuwur
Béya kanggo proyèk mau udakara US $80 yuta, watara $40 yuta saka béya mau dikumpulaké saka 50 nagara
Bab iku dianggep suksès, lan dadi conto kanggo kampanye proyèk-proyèk liya yaiku ing antarané panylametan Venesia lan lagunané, ing Italia, reruntuh Mohenjo-daro ing Pakistan, lan Candhi Borobodur ing Indonésia)
UNESCO banjur miwiti gawé rancangan konvènsi Déwan Internasional bab Monumèn lan Situs, kanggo ngreksa warisan budaya umum kanggo kamanungsan
Konvènsi lan latar mburi
Amérika Sarékat miwiti gagasan kanggo nggabungaé konsèrvasi budaya lan konsèrvasi alam
Konferènsi Gedhung Putih ing taun 1965 mutusaké kanggo ngadegaké sawijining Badan Warisan Donya ("World Heritage Trust") kanggo ngreksa "situs-situs alam lan tlatah éndah pang pinunjul ing donya lan situs mawa sajarah kanggo sing ndunungi donya mangsa saiki lan sing bakal teka." Badan Internasional kanggo Konsèrvasi Alam ("International Union for Conservation of Nature") uga gawé usulan kang padha ing taun 1968, lan diusulaké taun 1972
taun 1968, lan diusulaké taun 1972 marang Konferènsi Lingkungan Urip PBB ing Stockholm, Swèdhen
Pungkasané siji tèks disarujuki déning kabèh nagara kang mèlu guyub, lan "Konvènsi bab protèksi warisan budaya lan alam donya" disahaké déning Konferènsi Umum UNESCO ing tanggal 16 November 1972
Sadéngah nagara kudu gawé pratélan inventarisasi kabèh situs alam lan budaya pinunjul kang diduwèni
Pratélan iki karan Pratélan Tentatif, lan wigati sebab sawijining nagara ora bisa ngajokaké usulan tumrap situs kang ora ana ing pratélan
Sabanjuré, bisa dipilih situs saka pratélan iki kang dilebokaké sajeroning file nominasi
Pusat Warisan Donya bakal mènèhi advis lan mbiyantu nyepakaké file iki, kang sabisa-bisané kudu komprehènsif
Tekan seméné, file iki diévaluasi kanthi swatantra déning loro organisasi: Déwan Internasional bab Monumèn lan Situs lan Badan Konsèrvasi Donya
Badan-badan iki banjur gawé rékomendhasi marang Komité Warisan Donya
Komité iki rapat setaun pisan kanggo nemtokaké pilihan endi usulan kang bisa lumebu Pratélan Warisan Donya, lan kadhangkala angèl mutusaké saéngga njaluk katrangan luwih akèh saka nagara kang ngajokaké.
Ana sepuluh kritéria pemilihan kang kudu diduwèni supaya bisa lumebu pratélan Warisan Donya
Nganti pungkasan taun 2004, ana enenm kritéria kanggo warisan budaya lan papat kritéria kanggo warisan alam
Ing taun 2005, kritéria iki diowahi dadi siji sèt kritéria waé
Situs kang dadi nominasi kudu "duwé biji pinunjul kang universal" lan njukupi paling ora siji saka sepuluh kritéria
Sawetara iki ana 851 situs warisan donya duunung ing 142 nagara anggota
Saka cacah iki mau, 660 ing antarané wujud situs budaya, 166 situs alam lan 25 situs campuran
Klasifikasi sabanjuré kalebu klasifikasi miturut nagara anggota ing lima zona géografis: Afrika, Nagara-nagara Arab (dumadi saka nagara-nagara Afrika Lor lan Wétan Tengah), Asia-Pasifik (kalebu Australia lan Oseania), Éropa lan Amérika Lor (mligi, USA lan Kanadha), lan Amérika Latin lan Karibia
Minangka cathetan: Ruslan lan nagara-nagara Kaukasus diklasifikasèkaké lumebu zona Éropa lan Amérika Lor
Zona-zona géografis UNESCO uga mènèhi tekanan marang bab administratif tinimbang gayutan géografis
Mula, Pulo Gough, dumunung ing Atlantik Kidul, didadèkaké lumebu zona Éropa & Amérika Lor awit nagara Inggris kang ngusulaké tlatah mau
Tabel ing ngisor iki nuduhaké pamérangan situs miturut zona lan klasikasiné: Rapat Komité Warisan Donya
Komité Warisan Donya nganakaké rapat bola-bali setaun, kanggo ngrembug cara-cara ngemunah situs warisan donya kang ana, lan nampa usul nominasi saka nagara kang ngajokaké
Rapat mau ditindakaké saben taun kanggo nglebokaké sawijining situs sajeroning pratélan situs warisan donya sawisé presentasi déning IUCN lan/utawa ICOMOS, lan tanggapan utawa kabotan saka nagara-nagara anggota
Rapat taunan ditindakaké pidhah-pindhah ing kutha-kutha ing saidenging donya
Kajaba kang dianakaké ing Paris (Prancis), dunungé kantor markas UNESCO, mung nagara-nagara anggota Komité Warisan Donya kang duwé hak dadi "tuan rumah" rapat sabanjuré.
Universitas Léiden Univèrsitas Leiden (basa Walanda:Universiteit Leiden utawa sadurungé Rijksuniversiteit Leiden; "Univèrsitas Negeri Leiden") iku universitas kang papané ana ing kutha Leiden, Walanda
Univèrsitas iki kang tuwa dhéwé ing Walanda lan diyasa ing taun 1575
Sajatiné universitas kang tuwa dhéwé iku Universitas Leuven (1425), nanging saiki papané wis ora ing Walanda manèh nanging ing Bèlgi
Univèrsitas Leiden diyasa déning Pangéran Willem van Oranje, pemimpin pambalélan Walanda nalika Perang 80 Taun nglawan Spanyol
Miturut tradhisi universitas iki diyasa ing tanggal 8 Fèbruari 1575 sawisé kutha Leiden kang wis dikupeng wadya-bala Spanyol sawatara wanci bisa dibébasaké
Banjur jiwa kapahlawanan wong-wong Leiden arep diparingi anugrah
Para kang ndunungi iki diwèhi rong pilihan: universitas ing kutha Leiden utawa ora mbayar pajeg sawatara wanci
Para kang ndunungi jaré banjur milih pilihan kapisan
Taun 2005, duwé 17.251 mahasiswa kang sinau ing saga fakultas utama kang ana ing Univèrsitas Leiden: Sesanti Universitas Leiden ya iku "Praesidium Libertatis".
Dhaptar situs warisan donya ing Asia lan Australasia Ing ngisor iki pratélan Situs Warisan Donya UNESCO ing Asia, Australia lan Pasifik (Australasia)
Sangiran Sangiran iku situs penggalian arkéologi kang dumunung ing Pulo Jawa ing Indonésia
Tlatah iki jembaré watara 48 km² lan dumunung ing Jawa Tengah, udakara 15 kilomèter saloré Surakarta ing lembah Bengawan Sala
Ing taun 1996 diakoni minangka salah siji situs warisan donya déning UNESCO
Ing taun 1934 antropologis Gustav Heinrich Ralph von Koenigswald miwiti neliti tlatah iki
Sajeroning penggalian ing taun-taun sabanjuré fossil saka nènèk moyang manungsa, "Pithecanthropus erectus" ("Java Man", saiki diklasifikasi ulang minangka péranganing spésies Homo erectus), tinemu ing situs iki
Watara 60 fossil manèh, ing antarané fosil Meganthropus, uga tinemu ing tlatah iki
Dumunung ing désa Krikilan,Kacamatan Kalijambé (+ 40 km saka Sragèn utawa + 17 km saka Sala) Sangiran Dome nyimpen puluhan èwu fosil saka jaman pleistocen (+ 2 yuta taun kapungkur)
Fosil-fosil purba iki minangka 65 % fosil hominid purba ing Indonésia lan 50 % ing saindenging donya
Nganti dina iki wis tinemu punjul 13.685 fosil 2.931 fosil ana ing Museum, sisané disimpen ing gudhang panyimpenan
Minangka ’World Heritage List (Warisan Budaya Donya)
Museum iki duwé fasilitas-fasilitas antarané:ruwang pamèran (fosil manungsa, kéwan purba), laboratorium, gudhang fosil, ruwang slide lan kios-kios souvenir kas Sangiran
Kaistiméwaan Sangiran, miturut panelitèn para ahli Géologi jaman biyèn ing jaman purba minangka hamparan sagara
Akibat prosès géologi lan akibat jeblugan Gunung Lawu, Gunung Merapi, lan Gunung Merbabu, Sangiran owah dadi dharatan
Bab iku dibuktèkaké kanthi anané lapisan-lapisan lemah pambentuk wewengkon Sangiran sing béda banget karo lapisan lemah ing panggonan liya
Saben lapisan lemah mau tinemu fosil-fosil miturut jinis lan jamané
Umpamané, Fosil kéwan sagara akèh tinemu ing Lapisan lemah paling ngisor,sing biyèn wujud sagara.
Taman Nasional Ujung Kulon Taman Nasional Ujung Kulon iku dunungé ana ing pucuk kulon Pulo Jawa, Indonésia
Sajeroning taman iki kalebu pulo vulkanik Krakatau lan pulo liyané kaya ta Pulo Handeuleum lan Pulo Peucang
Taman iki nglimputi wewengkon kang jembaré 1.206 km² (443 km² sagara), akèh-akèhé wujud ujung kang wewatesan Samodra Hindia
Taman iki taman nasional kapisan ing Indonésia lan diakoni UNESCO minangka Situs Warisan Donya nalika taun 1991 amarga akèh dhéwé tilasing alas udan tropis ing Pulo Jawa
Samono uga, taman iki dadi salah siji saka rong papan konsèrvasi kanggo kéwan warak jawa ("Rhinoceros sondaicus") kang mèh cures
Gunggungé kéwan iki diwatara mung kari 50 nganti 60 ing Ujung Kulon, déné cacahé kang luwih sithik, mbokmanawa kari 10 utawa kurang, ana ing Taman Nasional Cat Tien, Viètnam
Kawitané, palemahan utama Ujung Kulon wujud sawah tetanèn kang pundhes déning jeblugan Gunung Krakatau dhèk taun 1883 banjur malih dadi alas
Idin lumebu tlatah iki bisa dijupuk menyang Kantor Punjer Taman Nasional ing kutha Labuan utawa Tamanjaya
Papan panginepan ana ing Pulo Handeuleum lan Pulo Peucang.
Daging asu Daging asu utawa daging anjing iku daging kang diprodhuksi saka asu kang disembelèh
Saliyané dadi kéwan klangenan kang diingu, asu uga isih dibudidayakaké minangka sumber protéin ing sawetara papan ing donya
Ing nagara-nagara kang nyayangi asu minangka kéwan ingon, mangan daging asu iku tindakan tabu lan nglawan tata krama
Dadi konsumsi daging asu lumrahé olèh kecaman keras
Ing agama Islam, mangan asu iku dianggap karam, amarga asu iku kéwan karnivora
Daging asu dikonsumi ing saindenging donya
Ing Tiongkok dharatan, daging asu wis dikonsumsi wiwit jamané Kong Hu Cu
Sanadyan dilarang agama Islam, ing sawetara papan ing Indonesia, daging asu ya dipangan minangka sumber protéin
Ya terang-terangan utawa meneng-menengan
Nanging ya lumrahé dilakoni ing tlatah kang mayoritas kang ndunungi dudu wong Muslim, utawa akèh wong Muslim abangan
Ing Sulawesi Lor, ing Manado lan Minahasa, daging asu ditepungi mawa jeneng "RW" (dibawa: èrwé, cekakan saka "rintek wuuk" kang ing basa Tombulu tegesé wulu alus)
Masakan Batak uga nepungi masakan daging asu, sanadyan daging asu dudu panganan populèr ing pawon Tapanuli
Ing Jawa Tengah daging asu lumrahé diarani "daging jamu" mawa istilah eufemisme
Sate asu mula diarani sate jamu lan tongsèng asu diarani "sèngsu"
Ing Koréa daging asu iku populèr dikonsumsi
Ing kono daging iki diarani "gaegogi"
Daging asu ing basa Minnan utawa basa China Taiwan istilah resminé 狗肉 "káu-bah"
Nanging lumrahé diarani mawa istilah eufemismené 香肉 "xiāng ròu" ing basa Mandarin kang tegesé "daging arum"
Lumrahé daging asu dipangan nalika mangsa atis, nanging saiki saya langka amarga akèh diprotès wong
Ing Viètnam, daging asu uga dikonsumsi, lumrahé ing mangsa adem
Sing mangan lumrahé namung para lanang waé.
Taman Nasional Lorentz Taman Nasional Lorentz iku siji taman nasional kang dumunung ing Provinsi Papua, Indonésia, sadurungé dienal minangka Irian Jaya, utawa Irian Barat
Kanthi jembar wewengkon 25,056 km² (9,674 mi²), taman iki minangka taman nasional kang gedhé dhéwé ing Asia Kidul-wétan
Ing taun 1999 Lorentz diumumaké minangka siji Situs Warisan Donya déning UNESCO
Minangka sawiji conto kang pinunjul bab karagaman hayati saka New Guinea, Lorentz dadi salah siji Taman Nasional kang paling akèh rupa ekologiné, ing donya
Taman iki minangka siji-sijiné konsèrvasi alam ing region Asia Pasifik kang ngandhut rangkéan ékosistem kang pepak, wiwit saka tlatah sagara, alas bakau, alas pasang-surut lan rawa banyu tawa, alas udan dhataran cendhèk lan gunung, tlatah ékosistem pagunungan, lan lèlèhan ès ("glacier") katulistiwa
Ing elevasi 4884 mèter, Puncak Jaya (sadurungé dikenal minangka Carstensz Pyramid) iku pucuk gunung kang paling dhuwur antara Himalaya lan Andes.
Tabèl sana warisan donya miturut nagara Miturut data taun 2007, ana 851 Situs warisan donya, dicekak SWD, kang dumunung ing 141 nagara-negar anggota
Saka samono iku, 660 wujud situs budaya, 166 alam lan 25 campuran
Pamérangan sabanjuré kalebu klasifikasi miturut nagara-nagara anggota ing lima "zona géografis": Afrika, Arab (dumadi saka anggota Liga Arab), Asia-Pasifik (kalebu Australia lan Oseania), Éropa lan Amérika Lor (mligi, USA lan Kanadha), lan Amérikah Latin lan Karibia
"Cathetane: Peta ing dhuwur miturut data taun 2007.
Taman Nasional Gunung Leuser Taman Nasional Gunung Leuser iku taman nasional kang jembaré 7,927 km² ing Sumatra sisih lor, Indonésia, ing tapel wates antara Provinsi Sumatra Utara lan Acèh
Taman Nasional iki dijenengaké saka arané gunung kang dhuwuré 3,381 m, ya iku Gunung Leuser, nglindhungi manéka warna ékosistem
Sawijining papan perlindhungan kanggo kéwan orangutan Bukit Lawang dumunung ana ing jeroné taman iki
Bebarengan karo Taman Nasional Bukit Barisan Selatan lan Kerinci Seblat dadi Situs Warisan Donya, Warisan Alas Udan Tropis Sumatra
Taman Nasional Gunung Leuser National Park minangka salah siji saka habitat Orangutan Sumatra ("Pongo abelii")
Ing taun 1971, Herman Rijksen ngadegaké Stasiun riset Ketambe, sawijining tlatah riset sing mligi tumrap orangutan
Ahmad Yani Jendral TNI Anumerta Ahmad Yani (uga dieja Achmad Yani; Purworejo, 19 Juni 1922–Lubang Buaya, 1 Oktober 1965) iku pahlawan nasional indonesia
Ahmad Yani kaloka minangka sawijining wadya kang tansah sebrang-sebrangan karo PKI (Parté Kuminis Indonésia)
Nalika mengku kalungguhan minangka Mantri/Panglima Angkatan Darat wiwit taun 1962, Ahmad Yani nulak usul PKI kanggo nggawé Angkatan Kalima kang dumadi saka buruh lan tani (kang diwènèhi gaman)
Awit saka iku Ahmad Yani, bebarengan karo pitu tokoh TNI, dadi target kang diculik lan diprejaya déning PKI, liwat G30S (Gerakan Tiga Puluh September)
Ahmad Yani ditembak ing ngarep kamaré wektu subuh tanggal 1 Oktober 1965
Jasadé tinemu ing sajeroning sumur tuwa ing Lubang Buaya
Jabatan pungkasan Ahmad Yani ya iku minangka Mantri/Panglima Angkatan Darat(Men/Pangad) wiwit taun 1962
Ahmad Yani disarèkaké ing TMP Kalibata, Jakarta
Sawisé Proklamasi kamardikan Indonésia, Yani lumebu dadi wadya lan mèlu berjuang nglawan panjajah Walanda